Kabupatén Bangka nyaéta salah sahiji kabupatén nu aya di Propinsi Kapuloan Bangka Belitung, Indonésia. Pernahna Kabupatén Bangka téh aya di Pulo Bangka, nu miboga luas wilayah kurang leuwih sakitar 302.879,47 Ha atawa 3.028,794 Km², sarta miboga luas daratan sakitar 3.021 Km² atawa 302.100 Ha nu can kaasup kana pulo leutik jeung Kapuloan Tujuh. Kabupatén Bangka téh wawatesan langsung jeung sababaraha daratan wilayah kabupatén/kota lainna nu aya di Propinsi Kapuloan Bangka Belitung, nyaéta jeung wilayah Kota Pangkalpinang, Kabupatén Bangka Tengah jeung Kabupatén Bangka Kulon.

Sajarah 
Baheulana Bangka téh mangrupa Asisten Residence atawa wilayah nu adeg langsung di bawah Pamaréntah Pusat di Batavia Jakarta, nyaéta salila saratus taun. Kitu ogé jeung wilayah Belitung nu dikepalai langsung ku saurang Residen. 

Dumasar kana dasar ordonansi tanggal 2 Desember 1933 kabentuk “Residentie Bangka en Ouderhoregheden", di mana wilayah Belitung téh ditetapkeun jadi salah sahiji “Onderafdeling” nu dikepalai ku saurang “Controleur” nu pangkatna mangrupa Asisten Residen ti Kerisidenan Bangka. Pulo Bangka sorangan kabagi jadi lima Onderafdeling, nu masing-masing dikepalai ku saurang controleur. 

Dina taun 1942, Kerisidenan Bangka-Belitung diparéntah ku pamaréntah militér nu disebut “Bangka Biliton Gunseibu”, sabab ku ayana perang Asia Timur Raya téh Kapuloan Indonésia nu asalna dikuasai ku Walanda, jadi direbut ku Nippon. Istilah pamaréntahan nu saacana diganti ku sababaraha istilah jepang, saperti Residence jadi "Chokan", tuluy Controleur jadi "Sidokan". Aya ogé istilah saperti “Gunco” jeung “Fuku Gunco” nyaéta petugas asal Jepang nu ditugaskeung jadi pembantu jang Bangsa Indonésia. 

Dina waktu Dai Nippon pahibut ngalawan Sekutu, di Bangka dibentuk sarupaning DPRD nu disebut Bangka Syu Sangikai, dipingpin ku Masyarif Datuk Bendaharo Lelo. 

Dina tanggal 14 Agustus 1945 ahirna Jepang ditalukkeun ku pihak Sekutu, tuluy tokoh -tokoh di Sumatera kidul ngusulkeun jang ngabentuk Pamaréntahan Otonomi Sumatera Kidul nu dipingpin Gubernur Militer. Pulo Bangka kaasup kana Pamaréntahan Otonomi Sumatera Kidul, nu mingpin pamaréntahanna nyaéta Masyarif Datuk Bendaharo Lelo atawa nu baheulana ketua Bangka Syu Sangikai nu miboga gelar Residen jeung dibantu ku saurang asisten residen jeung saurang kontrolir.

Géografis 
Kabupatén Bangka miboga sababaraha hiji wahangan, diantarana nyaéta Sungai Baturusa jeung Sungai Layang nu dijadikeun sarana transportasi di daérah Bangka. Di Kabupatén Bangka teu miboga situ, tapi ayana kolong nu mangrupa situ buatan tapak penambangan bijih timah nu lega. Iklim di daérah ieu nyaéta iklim tropis tipe A, variasi curah hujanna antara 0,8 nepi ka 311 mm tiap bulan.

Motto 
Motto  kiwari Kabupatén Bangka nyaéta "Sepintu Sedulang", nu hartina migawé babarengan jang ngahontal hiji tujuan.

Pamaréntahan 
Kabupatén Bangka dibagi kana 8 kacamatan, nyaéta :

Wisata jeung Ékonomi 
Kabupatén Bangka miboga sababaraha poténsi wisata boh wisata pantai, wisata budaya jeung tempat sajarah, nyaéta di antarana:

Dina sektor ékonomi di Kabupatén Bangka dihasilkeun tina sababaraha séktor, nyaéta tanaman pangan, perikanan, peternakan, perkebunan, kahutanan, industri jeung tambang.

Rujukan 

Kabupatén